ОШ ''МИЛОВАН ГЛИШИЋ'' ВАЉЕВО

Број: 08-258-1/2018.

Дана: 5.4.2018.

На основу члана 119 став 1 тачка 1) а у вези са чланом 99. став 1 тачка 1) и 108. Закона о основама образовања и васпитања ("Сл.гласник РС" бр. 88/2017(у даљем тексту: Закон) и члана 37. став 1. тачка 1). Статута Основне школе ''Милован Глишић'' у Ваљеву број 08-240/2018 од 28.3.2018. године, Школски одбор је на седници одржаној дана 5.4.2018. године донео:

**ПРАВИЛНИК**

 **О МЕРАМА, НАЧИНУ И ПОСТУПКУ ЗАШТИТИ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ОСНОВНА ШКОЛА „МИЛОВАН ГЛИШИЋ“ ВАЉЕВО**

I ОСНОВНЕ ОДРЕДБЕ

**Члан 1.**

1. Овим правилником регулишу се мере, начин и поступак заштите и безбедности ученика Основне школе ''Милован Глишић'' у Ваљеву, (у даљем тексту Школа) за време остваривања образовно-васпитног рада и других активности које организује Школа, начин њиховог спровођења и одговорност запослених и ученика за не извршавање одредби овог правилника (у даљем тексту Правилник).
2. Заштита и безбедност ученика обезбеђују се у складу са ближим условима, облицима, мерама, начину, поступку и смерницама за заштиту и безбедност ученика, које прописује министар просвете, науке и технолошког развоја.

**Члан 2.**

1. Средства за спровођење мера из члана 1 овог Правилника, на начин прописан овим правилником, обезбеђују се у буџету јединице локалне самоуправе, у складу са чланом 189. став1. тачка 8) Закона о основама система образовања и васпитања.
2. Ученици имају право на заштиту и безбедност према одредбама Правилника:

1) у школској згради и школском дворишту;

2) на путу између куће и Школе;

3)ван школске зграде и школског дворишта – за време остваривања образовно- васпитног рада или других активности које организује Школа.

II ЗАШТИТА И БЕЗБЕДНОСТ УЧЕНИКА

**Члан 3.**

(1) Заштита и безбедност ученика Школе остварује се као:

 1) физичка заштита и безбедност;

 2) здравствена заштита и безбедност

 3) ментално – хигијенска заштита и безбедност.

**Члан 4.**

Физичка безбедност ученика подразумева физичку безбедност ученика у школском дворишту, у учионици, на ходнику, на екскурзији, настави у природи и другим наставним и ваннаставним активностима које организује школа.

**Члан 5.**

Здравствена безбедност ученика подразумева безбедност ученика у смислу опште хигијене у школи, хигијени школских просторија и школског дворишта, хигијени исхране у складу са санитарно хигијенским прописима и мерама.

**Члан 6.**

1. Ментално – хигијенска безбедност ученика подразумева предузимање мера у циљу уважавања личности детета, заштите ученика од свих облика дискриминације и насиља као и мере у циљу праћења понашања ученика.
2. Безбедност ученика за време наставних и ваннаставних активности подразумева: максималну заштиту права ученика на уважавање личности, забрану дискриминације и омаловажавања од стране наставног и другог особља у школи, физичког кажњавања ученика и вређање, заштиту од напада и шиканирања од стране ученика и наставника и другог особља у школи, односно сваког понашања које вређа углед, част или достојанство

**Члан 7.**

Одељенски старешина и предметни наставници су у обавези да у свакодневном контакту са ученицима, а нарочито на часовима одељенског старешине, ученике упознају саопасностима са којима се могу суочити за време боравка у школи и извођењу других облика активности које организује школа, као и са понашањем и начином понашања којима се те опасности могу избећи или отклонити.

**Члан 8.**

Одредбе овог Правилника дужни су да поштују сви запослени школе, ученици, родитељи ученика, односно старатељи и трећа лица када се налазе у школској згради, школском дворишту или на другом месту на којем се остварује образовно-васпитни рад или друга активност коју организује школа.

**Члан 9.**

1. Не спровођење и не придржавање мера, начина и поступка заштите и безбедности од стране запослених школе, прописаних овим Правилником, сматра се тежом повреде радне обавезе запослених за коју се води дисциплински поступак у складу са Законом. Дисциплинска одговорност запослених не искључује кривичну и материјалну одговорност.
2. Свесно непридржавање правила и мера безбедности од стране ученика, прописаних овим Правилником, сматра се тежом повредом обавезе ученика за коју се води васпитно дисциплински поступак у складу са Законом.

**Члан 10.**

Запослени, родитељи ученика односно други законски заступник ученика и ученици обавезни су да директору школе, дежурном наставнику, или другом овлашћеном лицу пријаве сваку појаву за коју посумњају да би могла да угрози безбедност ученика.

**Члан 11.**

Не спровођење мере безбедности и заштите ученика, прописаних овим Правилником, представља разлог за разрешење директора школе у складу са Законом**.**

**Члан 12.**

(1)У циљу заштите и безбедности ученика Школа предузима следеће мере:

1) свакодневно сарађује са државним органима и органима локалне самоуправе;

2)организује дежурство наставника;

3)безбеђује заштиту од пожара, поплава, удара грома и других елементарних непогода које могу угрозити безбедност ученика;

4) пружа прву помоћ у случају повреде ученика;

5) обезбеђује добровољно осигурање ученика;

6) друге мере у циљу заштите и безбедности ученика утврђене законом и општим актом Школе.

**Члан 13.**

У поступку извршавања мера заштите и безбедности ученика Школа сарађује са: Министарством просвете, науке и технолошког развоја, Министарством унутрашњих послова, Центром за социјални рад Ваљева, Градском управом Ваљева, Заводом за јавно здравље Ваљево, Месном заједницом Брђани, Домом здравља Ваљево.

**Члан 14.**

1. Школа води уредну евиденцију о редовном похађању наставе свих уписаних и исписаних ученика, као и евиденцију о деци доспелој за упис у први разред по списковима које добија од надлежних органа.
2. Уколико ученик дуже од 2 дана не похађа наставу, а Школа не може успоставити контакт са родитељем ученика или другим законским заступником**,**  са насталом ситуацијом упознађе Центар за социјални рад Ваљево и Градску управу Ваљево у циљу предузимања законских мера и спречавања ситуације у којој би се ученик налазио без заштите и надзора.

**Члан 15.**

У сарадњи са Министарством просвете, науке и технолошког развоја, Школа се стара да сви облици образовно-васпитног рада теку без застоја и проблема, да свеукупни односи учесника у наставном процесу буду такви да ученици Школе буду заштитћени од свих облика дискриминације и насиља.

 **Члан 16.**

 Уз помоћ служби Министарства унутрашњих послова и Градске управе Ваљево,Школа се стара да саобраћајна сигнализација у околини Школе буде постављена на начин који ће обезбедити максималну безбедност ученика приликом доласка и одласка из Школе.

**Члан 17.**

Сарадња са Министарством унутрашњих послова подразумева сарадњу Школе са службом за малолетничку деликвенцију, којима се пријављује свака ситуација у Школи или у понашању ученика која може довести до деликвентног понашања, како би се спречила на време и тиме остварила безбедност других ученика Школе.

**Члан 18.**

У реализацији наставних и ваннаставних активности за време екскурзије, наставе у природи, посета и слично, Школа је у обавези да благовремено пријави путовање ученика како би МУП обавио преглед ангажованих аутобуса и старао се о безбедности ученика за време трајања путовања.

**Члан 19.**

Педагог и социолог школе у сарадњи са одељенским старешином остварује увид у породичне прилике ученика и када уочи промене у понашању ученика или констатује да постоји недовољна брига и надзор у породици, обраћа се Центру за социјални рад у циљу предузимања мера ради пружања помоћи ученику.

III ФИЗИЧКА ЗАШТИТА И БЕЗБЕДНОСТ УЧЕНИКА

**Члан 20.**

1. Школа је дужна да обезбеди физичку заштиту и безбедност ученика. Спровођење ових мера Школа ће остварити у сарадњи са надлежним органима локалне самоуправе, ОУП-а и другима надлежним органима.
2. Надлежни органи локалне самоуправе дужни су да обезбеде средства Школи за спровођење оних мера које су наложене решењима надлежних инспекција у прописаним роковима.

**Члан 21.**

1. Физичка заштита и безбедност се остварује кроз:
2. контролу безбедности самог објекта Школе;
3. контролу дворишта;
4. контролу уласка и изласка у школу;
5. контролу исправности електро, водоводних и других инсталација и уређаја;
6. заштиту у случају пожара, поплаве и других елементарних активности;
7. прву помоћ;
8. заштиту за време јавних окупљања у Школи;
9. заштиту за време наставе у природи, екскурзија, спортских манифестација у

Школи;

1. заштиту за време организовања активности ван Школе;
2. заштиту ученика у саобраћају;
3. предузимање других мера у циљу остваривања физичке заштите и безбедности ученика.

**1. Контрола самог објекта**

**Члан 22.**

1. Домар Школе је дужан да редовно прати и отклања недостатке на и у Школи. Справе у фискултурној сали морају се одржавати у исправном стању.
2. Пре почетка наставне године наставник физичког васпитања проверава стање висећих справа у фискултурној сали. У случају да недостатке није у стању да отклони домар, дужан је да обавести директора Школе.

**Члан 23.**

Спремачице су дужне да свакодневно прегледају учионице и остале просторије на којима су распоређени и да о промени, односно недостацима неодложно обавесте домара да их отклони.

**2. Контрола дворишта**

**Члан 24.**

1. У времену од 08.00 – 19,30 часова забрањен је улазак и боравак у дворишту школе свима осим ученицима и запосленима у школи.
2. Ученику у школи забрањено је да напушта школско двориште за време часова или у току школских одмора.
3. У случају болести, родитељ је у обавези да дође по ученика.

**Члан 25.**

Помоћно-техничко особље је дужно да редовно одржава двориште.

**Члан 26.**

1. Строго је забрањено улазити превозним средствима на четири точка (кола, камион и сл.) у двориште школе, сем у изузетним случајевима за потребе школе по одобрењу директора.
2. У школском дворишту забрањено је возити мотоцикле и бицикле, као и користити лопте без надзора наставника.

**3. Контрола уласка и изласка из Школе**

**Члан 27.**

1. Дежурни ученици, дежурни наставници и техничко особље остварују контролу уласка у школу.
2. Дежурство почиње 30 минута пре почетка наставе, а завршава се 10 минута након завршетка последњег часа.

**Члан 28.**

1. Школа ради у две смене и сваког радног дана има главног дежурног наставника. У обе смене дежура укупно четири наставника: по један на сваком од два улаза и два наставника у два хола школе.
2. Дежурни наставник је у обавези да дође 30 минута пре почетка наставе и води рачуна о благовременом почетку наставе. У случају недоласка неког наставника у Школу, главни дежурни наставник његово одсуство евидентира у књигу дежурства, обавештава директора, како би се предузеле мере за обезбеђивање замене. Дежурни наставник, решава евентуалне конфликте међу ученицима и брине о њиховој безбедности у Школи. Све промене у процесу извођења наставе уписује у књигу дежурства и о томе обавештава директора школе.

**Члан 29.**

1. Дежурни наставник обавезан је да на дежурство дође 30 минута пре почетка наставе, обавља дежурство у делу школе предвиђеном распоредом дежурства, извршава налоге главног дежурног наставника, о свим уоченим променама обавештава главног дежурног наставника, омогућује безбедан улазак, боравак и излазак из Школе.
2. Дежурни наставници из предметне наставе старају се да на улазу на коме дежурају обезбеди дисциплиновани излазак и улазак ученика старијих разреда као и да прате понашање ученика у ходницима школе за време одмора.
3. Дежурни наставници разредне наставе који дежурају на улазу у новом делу старају се да се на том улазу обавезбеди дисциплинован излазак и улазак ученика млађих разреда.

**Члан 30.**

Наставник који изводи допунски, додатни час, продужени боравак, секцију, слободну активност или неки други вид активности у школи, дужан је да брине о безбедности ученика читаво време, од почетка до завршетка поменутих активности.

**Члан 31.**

1. Помоћно техничко особље помаже у раду дежурним наставницима, дежура на свом радном месту по распореду, са појачаном пажњом у време одмора и петоминутних пауза између часова, и не удаљава се са њега без дозволе директора или педагошке службе. У сарадњи са дежурним наставницима проверава разлоге доласка страних лица у школу и прати њихово кретање по школској згради.
2. Помоћно техничко особље дужно је да се стара о томе да за време трајања часа, сва улазна врата у школи буду под сталним надзором, да дозволи улазак лицима чији је долазак у Школу најављен, а осталима тек по одобрењу директора.

**Члан 32.**

1. Строго је забрањено уносити оружје, оруђе и друге предмете којима се могу нанети озледе, угрозити живот ученика и запослених односно нанети штета школској и личној имовини.
2. Службена лица (запослени у ОПУ-у и др.) могу уносити оружје у складу с правилима њихове службе.

**Члан 33.**

1. Учиницима је забрањено да за време одмора без дозволе одељењског старешине или дежурног наставника изађу из дворишта школе.
2. Одељењски старешина односно дежурни наставник може дозволити излазак из дворишта школе само у изузетним случајевима (на захтев родитеља и сл.)

**Члан 34.**

1. У школи се може организовати дежурство ученика петог, шестог, седмог и осмог разреда на два улаза.
2. Дежурне ученика предлаже одељенски старешина.
3. Дежурни ученици долазе на дежурство 30 минута пре почетка наставе и дежурају у току извођења часова редовне наставе, до завршетка петог часа.

**Члан 35.**

1. Родитељи, односно старатељи ученика, када децу доводе и одводе из Школе, могу да се задржавају на местима која су одређена за ту намену и то:
2. за разредну наставу: у главном холу школе, односно испред улаза у школу;
3. за предметну наставу: у главном холу школе, односно испред улаза у школу.

**Члан 36.**

Родитељи, односно старатељи и трећа лица – пратиоци деце и ученика са сметњама у развоју, имају приступ у учионице, кабинете, фискултурну салу и на друга места где се остварује васпитно – образовни рад, искључиво уз претходни договор, односно сагласност директора и наставника.

**Члан 37.**

1. У случајевима да само један родитељ врши родитељско право, неопходно је да доказ о тој чињеници достави одељењском старешини ученика, који ће са тим упознати одељењско веће.
2. Родитељ који не врши родитељско право (коме дете није додељено на старање), у Школи може контактирати дете, доводити га и одводити из Школе само уз

сагласност родитеља који врши непосредно родитељско право.

**4. Контрола електро, водоводних и других уређаја**

**Члан 38.**

1. Домар је дужан да свакога дана на почетку рада изврши преглед свих просторија и увери се у исправност инсталација и постојању услова за несметан рад.
2. Уколко домар примети неке неправилности дужан је да их отклони, а ако није у могућности да то сам уради, да одмах обавести директора школе.

**Члан 39.**

Помоћни радници су дужни да после завршеног рада обиђу све просторије и у њима отклоне или пријаве опасности које би могле да проузрокују пожар, експлозију или неку другу несрећу (искључују електро-уређаје, уклањају запаљиве течности и другe лако запаљивe материјалe и сл).

**Члан 40.**

У просторије са електричним уређајима, котларницу за централно грејање, забрањен је приступ ученика.

. **Члан 41.**

1. У Школи се мора обезбедити адекватно осветљење.
2. Прозори се морају редовно (најмање четири пута годишње) чистити, а домар је дужан да редовно мења прегореле неонске цеви и врши замену сијалица.

**5. Заштита у случају пожара, поплаве или других елементарних активности**

**Члан 42.**

У циљу заштите ученика и запослених у Школи, спроводе се мере заштите од пожара предвиђене законом, а које подразумевају обезбеђеност Школе довољним бројемватрогасних апарата, обуку запослених за руковање њима и понашањем у случају опасности, редовну контролу запослених о обучености, а у сарадњи са Управом противпожарне полиције.

**Члан 43.**

У Школи постоји посебно лице–референт противпожарне заштите, које јеодговорно за предузимање законом прописаних мера заштите од пожара.

**Члан 44.**

1. Школа је у обавези да врши редовну контролу громобранске инсталације од стране овлашћених организација, да поседује уредну документацију о томе.
2. Поред спровођења мера из овог члана, Школа је обавезна да за време грмљавине обезбеди да ученици буду у школској згради**.**

**Члан 45.**

Референт противпожарне заштите је дужан да се стара о исправности и употребљивости ватрогасне технике којом располаже Школа, да се брине да се иста налази увек на одређеним местима, и да о томе води писмену евиденцију.

**Члан 46.**

Домар школе одговоран је за то да сва водоводна инсталација функционише нормално, па је у том циљу обавезан да у најкраћем року отклони мање кварове на водоводним инсталацијама. За санирање већих кварова ће се постарати у сарадњи са директором школе да се ангажује одговарајућа служба.

**Члан 47.**

1. Домар школе одговоран је за то да сва електрична инсталација функционише нормално. Електричне инсталације се морају одржавати у исправном стању, а кварови на њима отклањати у што краћем року. За отклањање већих кварова у сарадњи са директором школе ће се постарати да се ангажује одговарајућа служба.
2. Делови под електричним напоном морају бити означени тако да упозоравају на опасност од електричне струје и закључани.
3. Опасна места морају бити означена ознаком „ОПАСНО ПО ЖИВОТ; ВИСОКИ НАПОН“ и слично.

**6. Прва помоћ**

**Члан 48.**

У случају повреде ученика или запослених дежурни у школи ће затражити прву помоћ односно медицинско збрињавање у амбуланти Дома здравља.

**Члан 49.**

1. Школа је дужна да обезбеди најмање четири комплета прве помоћи који ће стајати:
2. у кабинету професора физичког;
3. у наставничкој канцеларији матичне школе;
4. у холу школе;
5. у наставничкој канцеларијиу у ИО Доња Буковица
6. Наставници физичког васпитања дужни су да одржавају комплете за прву помоћ у уредном стању, са потребним количинама санитетског материјала и средстава за пружање прве помоћи и да обавештавају директора школе о утрошеном материјалу ради набавке потрошеног.

**Члан 50.**

1. У ормарићу мора се увек налазити следећи санитетски материјал:
2. стерилна компреса од газе – појединачно паковање 10 х 10 cm (5 ком.);
3. стерилна газа по 1/4 m – појединачно паковање 80 х 25 cm (5 ком.);
4. стерилна газа по 1/2 m – појединачно паковање 80 х 50 cm (5 ком.);
5. стерилна газа по 1 m – појединачно паковање 80 х 100 cm (5 ком.);
6. калико завој 10 cm х 5 m (5 ком.);
7. калико завој 8 cm х 5 m (5 ком.);
8. лепљиви фластер на котуру 2,5 cm х 5 m (2 ком.);
9. лепљиви фластер са јастучићем (1 кутија);
10. троугла марама величине100 х 100 х 140 cm (5 ком.);
11. игла сигурница (5 ком.);
12. маказе са заобљеним врхом (1 ком.);
13. рукавице за једнократну употребу, пар (5 ком.);
14. памучна вата, 100g (2 ком.);
15. нејодно антисептичко средство за кожу, 100 ml (1 ком.);
16. спецификација садржаја (1 ком).

(2) Забрањено је стављати у ормарић предмете који се не сматрају санитетским материјалом.

**7. Заштита за време јавних окупљања**

**Члан 51.**

Пре одржавања јавних окупљања у школи, директор школе је дужан да писмено обавести ОПУ о времену и трајању окупљања.

**Члан 52.**

За време окупљања у просторијама школе школа је дужна да обезбеди присуство дежурног зависно од броја присутних.

**Члан 53.**

1. Строго је забрањено пушење у школи и у дворишту школе, уношење и конзумирање алкохола, опијата и других средстава са психоактивним дејством, као и уношење оружје, оруђе и друга средства којима се могу нанети озледе, угрозити живот ученика и запослених односно нанети штета школској и личној имовини.
2. Непоштовање ових одредби повлачи дисциплинску одговорност како ученика тако и дежурног наставника.

**8. Заштита са време екскурзија и наставе у природи**

**Члан 54.**

Школа организује наставу у природи и екскурзије у складу са Правилником о изменама Правилника о наставном плану и програму основног образовања и васпитања („Сл. гласник РС - Просветни гласник бр.7/10) и Годишњим планом рада школе, а након добијене сагласности од стране Савета родитеља школе.

**Члан 55.**

1. За целокупну реализацију наставе у природи или есксурзије, одговорани су стручни

вођа кога одреди директор школе, као и одељењске старешине, свако за своје одељење.

1. Агенција са којом Школа сарађује у обавези је да обезбеди лекара који ће боравити са ученицима.

**9. Организоване активности ван школе**

**Члан 56.**

У случају мањих група, запослени наставник (учитељ) може да води ученике и без организованог превоза (у позориште, биоскоп, музеј и сл), али је потребно да се претходно обезбеди сагласност родитеља и одобрење директора школе.

**10. Заштита ученика у саобраћају**

**Члан 57.**

Школа ће, у сарадњи са надлежном службом **ОУП-а** и другим службама (Министарство просвете, Градска управа Ваљево и сл.) спровести едукацију ученика о безбедности у саобраћају.

**Члан 58.**

Школа ће, у сарадњи са надлежним органом локалне самоуправе, предузети све мере ради обезбеђивања сигнализације на прометним раскрсницама, обезбеђивање школског полицајца и других мера ради заштите ученика на путу од куће до школе.

**11. Предузимање других мера у циљу обезбеђивања физичке заштите и безбедности ученика**

**Члан 59.**

Запосленима у Школи забрањено је да пуше у просторијама школе, као и да уносе односно користе алкохол, опијате, наркотичка средства и друга средстава са психоактивним дејством.

IV ЗДРАВСТВЕНА ЗАШТИТА УЧЕНИКА

**Члан 60.**

1. Здравствена заштита се остварује кроз:
2. одржавање хигијене у школи и школском дворишту;
3. хигијену исхране;
4. редовне систематске и санитарне прегледе;
5. едукацију ученика и наставника о очувању здравља, препознавању заразних болести и сл.;
6. друге активности у циљу обезбеђења здравља ученика.
7. **Одржавање хигијене у школи**

**Члан 61.**

1. У циљу обезбеђивања здравствене заштите и безбедности ученика, спремачице су дужни да:
2. Свакодневно одржавају чистоћу и врше дезинфекцију у одређеним просторијама (свакодневно бришу подове, више пута у току дана чисте тоалете средствима за дезинфекцију, редовно обришу намештај и опрему, књиге у библиотеци) и дворишту (најмање два пута дневно чисте двориште уколико то временске прилике дозвољавају);
3. Два пута у школској години, а по потреби и чешће, детаљно чисте све просторије (перу зидове, рибају подове, перу прозоре, врата и опрему )- генерално чишћење;
4. редовно носе мантиле и одговарајућу обућу;
5. чисте снег на прилазима Школе и у школском дворишту;
6. косе траву;
7. вршe друге послове у складу са Правилником о организацији и систематизацији послова, као и по налогу директора.

**Члан 62.**

1. У циљу обезбеђивања здравствене заштите домар школе је дужан:
2. редовно одржава санитарни чвор у исправном стању (исправност славина, казанчића, бојлера, санитарија и сл);
3. редовно одржава објекат, инсталације и инвентар школе у исправном стању,
4. редовно учествује у чишчењу снега и леда у школском дворишту, са степеништа школе и других прилаза школи;
5. редовно носи одговарајућу одећу и обућу за рад;
6. врши друге послове у складу са систематизацијом послова и по налогу директора.

**3. Систематски прегледи**

**Члан 63.**

1. Ученици обављају систематске прегледе у сарадњи са надлежном службом Дома здравља. Одељенски старешина је дужан да о резултатима систематских прегледа обавести родитеље ученика.
2. Ученици пре одласка на наставу у природи, дводневну екскурзију подлежу обавезном лекарском прегледу у пратњи родитеља код надлежног педијатра који им издаје здравствену листу, пре одласка на путовање.

**4. Едукација ученика и наставника**

**Члан 64.**

1. Школа ће кроз часове одељенске заједнице спроводити едукацију ученика о заштити здравља, препознавању заразних болести, вашљивости и сл.
2. По потреби школа може организовати и семинаре на ту тему за све запослене у Школи.

**Члан 65.**

У случају да је ученик оболео од неке заразне болести или постоји сумња у то, наставник ће ученика одстранити са часова и позвати родитеља и здравственог радника односно здравствену службу ради отклањања наведеног проблема.

**Члан 66.**

Систематску стоматолошку заштиту ученика спроводи надлежна служба дечје зубне амбуланте.

V МЕНТАЛНА ЗАШТИТА И БЕЗБЕДНОСТ УЧЕНИКА

**Члан 67.**

1. Ментална заштита и безбедност ученика се остварује кроз:
2. уважавање личности детета;
3. развијање хуманих односа у Школи;
4. успостављање оптималних односа између наставника и родитеља;
5. поштовање Правила понашања ученика, запослених и родитеља ученика у Основној школи „Милован Глишић“ у Ваљеву;
6. свим другим активности у циљу очувања менталног здравља ученика.

**1. Уважавање личности детета**

**Члан 68.**

У Школи су забрањене активности којима се угрожавају или омаловажавају ученици по основу расне, националне, језичке, верске или полне припадности, као и подстицање тих активности. У Школи је забрањено физичко кажњавање и вређање личности детета.

**2. Развијање хуманих односа у Школи**

**Члан 69.**

1. Односи међу ученицима треба да буду засновани на међусобној сарадњи и помоћи, другарству, пријатељству, уважавању и поштовању личности и пристојном опхођењу.
2. Међусобне неспоразуме и сукобе ученици решавају у оквиру одељенске заједнице, уз посредовање одељенског старешине, педагога односно дежурног наставника.
3. Међусобне неспоразуме и сукобе ученика и наставника решава директор школе у сарадњи са школским педагогом.

**Члан 70.**

Ученик који непримерено, грубо, агресивно и на други неприхватљив начин се понаша према другим ученицима, запосленима или трећим лицима подлеже дисциплинској одговорности.

**Члан 71.**

У оквиру одељенске заједнице ученици ће се редовно едукувати о хуманим међуљудским односима, умећу комуникације, толераницији, и другим облицима манипулације и сл.

**3. Развијање оптималних односа између наставника и родитеља**

**Члан 72.**

Ради решавања кључних образовно-васпитних питања (успех у школи, психофозички развој, проблеми у школи, екцесна понашања, организација ваннаставних активности и сл.) повремено ће се организовати едукација родитеља путем семинара, радионичарским радом, дружењем, одржавањем културних манифестација и др.

VI СПРОВОЂЕЊЕ МЕРА БЕЗБЕДНОСТИ ПРИЛИКОМ ИЗВОЂЕЊА ГРАЂЕВИНСКИХ РАДОВА У ШКОЛИ И ОКО ЊЕ

**Члан 73.**

Приликом извођења грађевинских радова на самом објекту школе, школском дворишту или непосредној близини школе, повећава се ризик од нарушавања физичке безбедности ученика.

**Члан 74.**

1. У току извођења грађевинских радова, без обзира на инвеститора, сви запослени, а посебно директор школе, обавезују се да редовно прате ниво безбедности које спроводи извођач.
2. У случају да извођач не спроводи мере или их спроводи некоректно, директор школе је у обавези да у писаној форми о томе обавести извођача радова. Уколико извођач радова благовремено, а најкасније у року од 24 сата не отклони наведене примедбе, директор школе се обавезује да поднесе пријаву против извођача надлежној инспекцији.

VII ПОСЕБНЕ МЕРЕ У ЦИЉУ ЗАШТИТЕ УЧЕНИКА

**Члан 75.**

Употреба справа у фискултурним салама као и вежбање на њима, дозвољено је ученицима само у присуству и под надзором наставника за време трајања часа, пошто су претходно постављене струњаче или друга средства која штите ученике од повређивања приликом евентуалног пада.

**Члан 76.**

1. Оруђа за рад, апарати и друга наставна средства на електрични погон, морају бити осигурана од струјног удара.
2. Наставници који у реализацији наставе користе одређена опасна физичко-хемијска и техничка средства, која су запаљива или која на било који начинн због неправилног руковања могу угрозити здравље и безбедност ученика, дужни су да предузимају све мере предострожности у руковању истим. Уколико је неопходно да ученици користе нека од одређених наведених средстава ради практичне наставе-вежбе, наставници претходно морају детаљно упутити ученике у начин коришћења и мере безбедности и такође да прате руковање оваквим средствима од стране ученика.
3. Наставник је дужан да по завршетку рада средство искључи из струје пошто је претходно зауставио његов рад.
4. Забрањено је остављање апарата или средстава у раду и напуштање просторије у којој наставник ради од стране наставника или запосленог.

VIII ОДГОВОРНОСТ

**Члан 77.**

Одељењске старешине су у обавези да на почетку школске године ученике и родитеље упознају са мерама заштите и безбедности који су прописани овим Правилником.

**Члан 78.**

1. Ученици су дужни да се придржавају мера заштите и безбедности прописаних овим Правилником.
2. Непоштовање мера заштите и безбедности повлачи за собом дисциплинску одговорност и изрицање васпитно дисциплинских мера.

**Члан 79.**

1. У вези са мерама и поступком заштите и безбедности ученика, запослени има дужност:
2. да послове извршава савесно и пажљиво ради заштите живота и здравља ученика;
3. да се придржава упутстава за рад када користи одређена оруђа и наставна

средства;

1. да уочене кварове, недостатке или друге појаве које угрожавају или могу угрозити безбедност и живот ученика одмах пријаве директору школе, секретару или домару школе;
2. да се стара о исправности средстава која су му поверена у раду, као и да врши проверу истих пре почетка и у току рада;
3. да се обучи из области противпожарне заштите;
4. да уколико болује од болести која може угрозити здравље ученика, о томе обавести директора или помоћника директора.

**Члан** 80.

1. У вези са мерама и поступком заштите и безбедности ученика, домар има дужност:
2. да се стара о исправности објекта, оруђа за рад, инсталација, наставних средстава;
3. врши поправке оруђа за рад, апарата, наставних средстава и инсталација у границама својих могућности и знања, а за оправке које није у могућности да изврши, пронађе стручно лице које ће исте извршити;
4. врши набавку средстава за хигијену;
5. обавештава директора школе о свим опасностима по живот и здравље ученика.

**Члан 81.**

1. У вези са мерама и поступком заштите и безбедности ученика, директор школе има дужност:
2. да организује и врши контролу над применом овог Правилника;
3. да се стара о спровођењу заштите у складу са законским прописима;
4. да се стара о обезбеђивању средстава за спровођење мера заштите и безбедности ученика;
5. да се стара о безусловном спровођењу одлука и упутстава надлежних органа које се односе на безбедност ученика;
6. да организује дежурство наставника;
7. да се стара да се сви недостаци и неправилности у вези са мерама заштите ученика у што краћем року отклоне;
8. да изриче дисциплинску меру за повреду радне обавезе у смислу овог Правилника;
9. остварује сарадњу са Саветом родитеља у вези са спровођењем мера заштите ученика.

IX ЗАВРШНЕ ОДРЕДБЕ

**Члан 82.**

1. Овај Правилник ступа на снагу 8 дана од дана његовог објављивања на огласној табли школе.
2. Ступањем на снагу овог Правилника, престају да важе одредбе Правилника о мерама, начину и поступку заштите и безбедности ученика бр. 27-3/16 од 14.01.2016. године.

ПРЕДСЕДНИК

 ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Светислав Марковић